ইউজিন লাঁফৌ
ফাদার ইউজিন লাঁফৌ (ভিন্ন বানানেঃ ইউজিন লাফন্ট, ইউজিন ল্যাফন্ট, অরজিন লাঁফো; ২৬ মার্চ ১৮৩৭ - ১০ মে ১৯০৮) হলেন ব্রিটিশ ভারতের একজন খ্রিস্ট ধর্মপ্রচারক, শিক্ষাবিদ, বিজ্ঞানী ও সমাজসেবক। একজন ধর্মপ্রচারক হিসাবে তার আগমন ঘটলেও পরবর্তীতে তিনি সেন্ট জেভিয়ার্‌স কলেজের রেক্টর এবং বিজ্ঞানের অধ্যাপক হিসাবে ভারতে বিজ্ঞান শিক্ষার প্রসারে বিশেষ অবদান রাখেন এবং ভারতের প্রথম বিজ্ঞান বিষয়ক সংগঠন গড়ে তোলেন।